open-index/open-wikipedia-markdown huggingface dataset:
Σπόρτπλατς Ράιναου

Το **Σπόρτπλατς Ράιναου** είναι ποδοσφαιρικό γήπεδο στο Μπάλτσερς του Λίχτενσταϊν και είναι έδρα της ΦΚ Μπάλτσερς. Είναι το 2ο μεγαλύτερο στάδιο του Λίχτενσταϊν με χωρητικότητα 2.000 θέσεις. Το μήκος του αγωνιστικού χώρου είναι 105 m. και το πλάτος 68 m.

Κατηγορία:Στάδια ποδοσφαίρου στο Λίχτενσταϊν
Κατηγορία:Αθλητικές εγκαταστάσεις στο Λίχτενσταϊν
Κατηγορία:ΦΚ Μπάλτσερς
Μίλαν Γιούρισιτς

Ο **Μίλαν Γιούρισιτς** (γεννημένος στις 21 Αυγούστου 1978 στην πόλη Κλάντοβο της Σερβίας) είναι Σέρβος πετοσφαιριστής που αγωνίστηκε στον Ολυμπιακό Πειραιώς στη θέση του κεντρικού απο το 2012 εως το 2015.

## Καριέρα
Ο Μίλαν Γιούρισιτς ξεκίνησε την καριέρα του σε ηλικία 17 ετών στη σερβική Φούτογκ Νόβι Σαντ, στην οποία παρέμεινε μέχρι το 1998. Το καλοκαίρι του 1998 μεταπήδησε στη Μπόρατς Πάντσοβο, με τα χρώματα της οποίας αγωνιζόταν μέχρι το 2001.

Το 2001, άλλαξε ομάδα, αλλά όχι και χώρα. Συγκεκριμένα, μεταπήδησε στη Βοϊβοντίνα στην οποία παρέμεινε μέχρι το 2005, με την οποία κατέκτησε αρκετούς τίτλους.

Το 2005 ταξίδεψε στην Πορτογαλία προκειμένου να αγωνιστεί στην Εσμορίζ. Στην ομάδα της Πορτογαλίας έμεινε μόνο για ένα χρόνο.

Το 2006 ήρθε για πρώτη φορά στην Ελλάδα και αγωνίστηκε αρχικά για ένα χρόνο στον Εθνικό Αλεξανδρούπολης (αγωνιστική περίοδος 2006-07) και για ένα χρόνο στην Ε.Α. Πατρών (αγωνιστική περίοδος 2007-08)

Το 2008 άφησε την Ελλάδα και ταξίδεψε στο Μαυροβούνιο προκειμένου να αγωνιστεί στη Μπούντβα. Στην ομάδα του Μαυροβουνίου έμεινε μέχρι το 2011 κατέκτησε αρκετούς τίτλους, ενώ αγωνίστηκε και στο Champions League.

Την αγωνιστική περίοδο 2011-12 αγωνίστηκε για δεύτερη φορά με τα χρώματα της ΕΑΠατρών και το καλοκαίρι του 2012 μεταπήδησε στον Ολυμπιακό. Η επιλογή του κρίθηκε άκρως επιτυχημένη, μιας και το τέλος της αγωνιστικής περιόδου 2012-13 βρήκε τον Ολυμπιακό τρεμπλούχο στις εγχώριες διοργανώσεις. Το 2014 κατέκτησε με τον Ολυμπιακό το Κύπελλο Ελλάδας.

## Τίτλοι

### [[Ολυμπιακός (πετοσφαίριση ανδρών)|Ολυμπιακός]]
* 1 Πρωτάθλημα Ελλάδας (2013)
* 2 Κύπελλο Ελλάδας (2013, 2014)
* 1 Λιγκ Καπ Ελλάδας (2013)

### Βοϊβοντίνα
* 3 Πρωταθλήματα Σερβίας (2003, 2004, 2005)
* 1 Κύπελλο Σερβίας (2004)

### Μπούντβα
* 3 Πρωταθλήματα Μαυροβουνίου (2009, 2010, 2011)
* 2 Κύπελλα Μαυροβουνίου (2010, 2011)

Κατηγορία:Σέρβοι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Γκραντ Κέιμαν

Το **Γκραντ Κέιμαν** (Αγγλικά: *Grand Cayman*) είναι νησί στην Καραϊβική, το οποίο ανήκει στο Βρετανικό Υπερπόντιο Έδαφος των Νήσων Κέιμαν. Έχει έκταση 196 τ.χλμ. και 52.601 κατοίκους (2010). Πρωτεύουσα του νησιού αλλά και των Νήσων Κέιμαν είναι η Τζώρτζταουν με 27.704 κατοίκους (2010).

## Εξωτερικοί σύνδεσμοι
* 

Γκραντ Κειμαν
Εθνική Οδός 70 (Ελλάδα)

Η **Εθνική Οδός 70 (ΕΟ70)** είναι εθνική οδός στην Πελοπόννησο. Συνδέει το Άργος με την Παλαιά Επίδαυρο μέσω του Ναύπλιου, διασχίζοντας ολόκληρη τη βορειοανατολική Πελοπόννησο. Το συνολικό μήκος της Εθνικής Οδού είναι 47 χιλιόμετρα. Κατά μήκος της εθνικής οδού μπορεί κάποιος να επισκεφτεί:
* την Λάρισα (η Ακρόπολη του αρχαίου Άργους)
* το αρχαίο θέατρο Άργους
* Το παράρτημα της Εθνικής Πινακοθήκης στο Ναύπλιο
* Το Παλαμήδι
* Το Αρχαίο θέατρο Επιδαύρου

70
Κέιμαν Μπρακ

Το **Κέιμαν Μπρακ** (Αγγλικά: *Cayman Brac*) είναι νησί στην Καραϊβική, το οποίο ανήκει στο Βρετανικό Υπερπόντιο Έδαφος των Νήσων Κέιμαν. Έχει έκταση 36 τ.χλμ. και 1.822 κατοίκους (1999). Κύριος οικισμός του νησιού είναι το West End.

Κειμαν Μπρακ
Λιτλ Κέιμαν

Το **Λιτλ Κέιμαν** (Αγγλικά: *Little Cayman*) είναι νησί στην Καραϊβική, το οποίο ανήκει στο Βρετανικό Υπερπόντιο Έδαφος των Νήσων Κέιμαν. Έχει έκταση 26 τ.χλμ. και 115 κατοίκους (1999). Κύριος οικισμός του νησιού είναι η South Town.

## Εξωτερικοί σύνδεσμοι
* 

Λιτλ Κειμαν
Μενέλαος Κοκκινάκης

Ο **Μενέλαος Κοκκινάκης** (21 Ιανουαρίου 1993, Αθήνα) είναι Έλληνας διεθνής πετοσφαιριστής. Έχει ύψος 1,90 μ. και κατά την περίοδο 2024-25 αγωνίζεται στη θέση του λίμπερο στον Π.Α.Ο.Κ.

## Καριέρα
Ο Μενέλαος Κοκκινάκης έκανε τα πρώτα του βήματα στο χώρο της ποδοσφαίρισης στις ακαδημίες του Ολυμπιακού Πειραιώς, από τις οποίες μεταπήδησε στην ανδρική ομάδα. Η κύρια θέση του είναι ακραίος, ωστόσο έχει την ικανότητα να αγωνίζεται τόσο ως λίμπερο, όσο και σαν πασαδόρος.

Σταδιακά επεδείκνυε μία συνεχώς αυξανόμενη απόδοση με αποτέλεσμα να αποτελεί εδώ και αρκετά χρόνια βασικό και αναντικατάστατο στέλεχος της ομάδας του Ολυμπιακού, με τον οποίο έχει αγωνιστεί σε εγχώριο και διεθνές επίπεδο, πραγματοποιώντας συνήθως εξαιρετικές εμφανίσεις. Διακρίνεται πάντα για το πάθος και την αγωνιστικότητά του, και έχει αναδειχθεί αρκετές φορές ως Πολυτιμότερος παίκτης (MVP) αγωνιστικής ημέρας του πρωταθλήματος, όπως την 15η αγωνιστική της περιόδου 2012-13.

Επίσης έχει κατακτήσει με τους ερυθρόλευκους αρκετούς τίτλους σε εγχώριο επίπεδο. 

## Διεθνής καριέρα
Ο Κοκκινάκης διατέλεσε μόνιμο στέλεχος της Ελληνικής Εθνικής ομάδας Παίδων, και από το 2008 της αντίστοιχης των Εφήβων. Από το 2011 αποτελεί μέλος της Εθνικής ομάδας των Ανδρών, με την οποία έχει περισσότερες από 80 συμμετοχές, έχοντας αγωνιστεί σε όλες τις επίσημες διοργανώσεις που λαμβάνει μέρος το αντιπροσωπευτικό μας συγκρότημα.

## Διεθνείς Τίτλοι - Διακρίσεις
**[[Ευρωπαϊκή Λίγκα πετοσφαίρισης ανδρών|Ευρωπαϊκή Λίγκα]]
*  2014
**Ασημένια Ευρωπαϊκή Λίγκα
*  2019
**Βαλκανικό Πρωτάθλημα Κ-21
*  2012

== Συλλογικοί τίτλοι - Διακρίσεις ==
=== Εθνικά Πρωταθλήματα ===
**3 Πρωταθλήματα Ελλάδας
* 2011, 2013, 2014 (Ολυμπιακός Πειραιώς)

### Εθνικά Κύπελλα
** 7 [[Κύπελλο Ελλάδας πετοσφαίρισης ανδρών|Κύπελλο Ελλάδας]]
* [[Κύπελλο Ελλάδας πετοσφαίρισης ανδρών 2010-2011|2011]], [[Κύπελλο Ελλάδας πετοσφαίρισης ανδρών 2012-2013|2013]], [[Κύπελλο Ελλάδας πετοσφαίρισης ανδρών 2013-2014|2014]], [[Κύπελλο Ελλάδας πετοσφαίρισης ανδρών 2015-2016|2016]], [[Κύπελλο Ελλάδας πετοσφαίρισης ανδρών 2016-2017|2017]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
* [[Κύπελλο Ελλάδας πετοσφαίρισης ανδρών 2021-2022|2022]], [[Κύπελλο Ελλάδας πετοσφαίρισης ανδρών 2022-2023|2023]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])

** 4 Λιγκ Καπ Ελλάδας
* 2013, 2015, 2016, 2017 (Ολυμπιακός Πειραιώς)
** **2η θέση**: 2024-25 (Π.Α.Ο.Κ.)

'''2 Σούπερ Καπ Ελλάδας
* 2010 (Ολυμπιακός Πειραιώς)
* 2024 (Π.Α.Ο.Κ.)

## Ατομικές διακρίσεις
* Πρωτάθλημα Ελλάδας 2021-22: Κορυφαία επτάδα πρωταθλήματος 
* Πρωτάθλημα Ελλάδας 2022-23: Κορυφαία επτάδα πρωταθλήματος 
* Ευρωπαϊκό πρωτάθλημα 2023: Καλύτερος υποδοχέας (62% άριστες υποδοχές) 
* Πρωτάθλημα Ελλάδας 2023-24: Καλύτερος υποδοχέας (45,35% άριστες υποδοχές) 

## Παραπομπές


## Εξωτερικοί σύνδεσμοι - Πηγές
* Μενέλαος Κοκκινάκης - Παρουσίαση www.greekvolley.eu
* Μενέλαος Κοκκινάκης - Διεθνής παρουσία www-old.cev.eu
*  worldleague.2016.fivb.com
* Κοκκινάκης - Συνέντευξη www.newsnowgr.com 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Γαλλικές Αντίλλες

thumb|400px|right|Οι Γαλλικές Αντίλλες

Με τον όρο **Γαλλικές Αντίλλες** ή **Γαλλικές Δυτικές Ινδίες** () αναφέρονται τα επτά Γαλλικά υπερπόντια διαμερίσματα ή εδάφη τα οποία βρίσκονται στην Καραϊβική και ανήκουν γεωγραφικά στο σύμπλεγμα των Αντιλλών.

Οι Γαλλικές Αντίλλες περιλαμβάνουν τους υπερπόντιους νομούς Γουαδελούπη και Μαρτινίκα, τα υπερπόντια εδάφη Άγιος Βαρθολομαίος και [Άγιος Μαρτίνος, και τις εξαρτήσεις της Γουαδελούπης
Μαρί-Γκαλάντ, Λα Ντεζιράντ και Ιλ ντε Σαιντ.

Κατηγορία:Γεωγραφία της Καραϊβικής
Κατηγορία:Υπερπόντια Γαλλία
Λεονάρντο Καλντέιρα

Ο **Λεονάρντο Καλντέιρα** (γεννημένος στις 28 Σεπτεμβρίου 1982 στο Σάο Πάολο της Βραζιλίας) είναι Βραζιλιάνος πετοσφαιριστής που αγωνίζεται στον Ολυμπιακό Πειραιώς στη θέση του ακραίου.

## Καριέρα
Ο Λεονάρντο Καλντέιρα έκανε τα πρώτα του επαγγελματικά βήματα στο χώρο της πετοσφαίρισης το 2003 στην ιταλική Γιούροσπορ Κοσέντζα, στην οποία παρέμεινε για ένα χρόνο.

Το 2004, επέστρεψε στην πατρίδα του, τη Βραζιλία και αγωνίστηκε για ένα χρόνο στη Νάουτικο (Náutico), ενώ το 2005 επέστρεψε στην Ευρώπη και αγωνίστηκε στην Κλάμπ Μπαστάρντο της Πορτογαλίας.

Το καλοκαίρι του 2006 μεταπήδησε στην Κοντιέκο Σάντα Κρότσε της Ιταλίας, στην οποία παρέμεινα για ένα χρόνο. Το 2007 αγωνίστηκε στην επίσης ιταλική Πρέμιερς Οτέλ Κρέμα, με την οποία αγωνίστηκε στη Β' Κατηγορία της Ιταλίας.

Το 2008 ήρθε για πρώτη φορά στην Ελλάδα για λογαριασμό του Φοίνικα Σύρου, στον οποίο έμεινε για ένα χρόνο τερματίζοντας 5ος στο Πρωτάθλημα Ελλάδος. Οι καλές του εμφανίσεις με την ομάδα της Σύρου, προκάλεσαν το ενδιαφέρον του τότε νταμπλούχου Ελλάδος Ολυμπιακού, ο οποίος προχώρησε στην απόκτηση του Βραζιλιάνου άσσου. Με τον Ολυμπιακό κατέκτησε το Πρωτάθλημα και το Σούπερ Καπ Ελλάδος για την αγωνιστική περίοδο 2009-10.

Τον Ιανουάριο του 2011 μεταπήδησε για ακόμα μια φορά στην Ιταλία για λογαριασμό της Γιόγκα Φόρλι, ωστόσο λίγους μήνες μετά επέστρεψε στη Βραζιλία και αγωνίστηκε με τη BMG Mόντες Κάρλος. Το καλοκαίρι του 2012 μεταπήδησε στη Μπουντβάνσκα Ριβιέρα, ωστόσο αποχώρησε από την ομάδα του Μαυροβουνίου 4 μόλις μήνες μετά, με τον Παμβοχαϊκό να ανακοινώνει την απόκτησή του.

Οι πολύ καλές του εμφανίσεις του Καλντέιρα με τη φανέλα του Παμβοχαικού στους τελικούς του Ελληνικού Πρωταθλήματος εναντίον του Ολυμπιακού, ανάγκασαν τους ερυθρόλευκους να κινηθούν για δεύτερη φορά για την απόκτησή του, όπως και έγινε.

Το καλοκαίρι του 2014, ο Καλντέιρα μεταπήδησε στην Τουρκία για λογαριασμό της Μπεσίκτας, στην οποία παραμένει μέχρι σήμερα.

## Ατομικές διακρίσεις
* Πρωτάθλημα Ελλάδας 2008-09: Κορυφαία επτάδα 

## Παραπομπές


## Εξωτερικοί σύνδεσμοι - Πηγές
* Ιστοσ. volleyleague.gr, Επέστρεψε Ολυμπιακό ο Καλντέιρα, ανανέωσε ο Σμαραγδής,  23 Μαΐου 2013.
* Στη Μπεσίκτας ο Καλντέιρα

Κατηγορία:Βραζιλιάνοι πετοσφαιριστές
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Φοίνικα Σύρου
Σωτήρης Σωτηρίου

Ο **Σωτήρης Σωτηρίου** (γεννημένος στις 20 Απριλίου 1986 στην Αθήνα) είναι Έλληνας πετοσφαιριστής που αγωνίζεται στη θέση του ακραίου/διαγώνιου.

## Καριέρα
Ο Σωτήρης Σωτηρίου έκανε τα πρώτα του επαγγελματικά βήματα στο χώρο της πετοσφαίρισης στην ομάδα του Μακεδονικού, στην οποία παρέμεινε από το 2004 μέχρι το 2007.

Το καλοκαίρι του 2007 πήρε μεταγραφή για τον Ηρακλή Θεσσαλονίκης και μετά από ένα χρόνο μεταπήδησε στον Π.Ο. Μουδανιών, ομάδα με την οποία αγωνίστηκε στην Α2 κατηγορία. Την αγωνιστική περίοδο 2009-10 έπαιξε με τη φανέλα του Άρη Θεσσαλονίκης, κατακτώντας την τρίτη θέση του πρωταθλήματος.

Από το καλοκαίρι του 2010 ανήκει στον Ολυμπιακό. Με τους ερυθρόλευκους έχει αγωνιστεί σε εγχώριο αλλά και διεθνές επίπεδο, κατακτώντας τρεις τίτλους πρωταθλητή.

Τον Σεπτέμβριο του 2015, συμφώνησε με τον Άρη, επιστρέφοντας και πάλι στην Θεσσαλονίκη μετά από πέντε χρόνια. Το καλοκαίρι του 2016 μεταπήδησε στον Π.Α.Ο.Κ., κατακτώντας το πρωτάθλημα του 2017 και το κύπελλο του 2018.

## Τίτλοι
* 5 **[[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
** 2008, 2011, 2013, 2014, 2017
* 4 **[[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
** 2011, 2013, 2014, 2018
* 2 **[[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]:**
** 2013, 2015
* 2 **[[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
** 2007, 2010

## Παραπομπές


## Πηγές
* ΣΩΤΗΡΙΟΥ ΣΩΤΗΡΗΣ - Greekvolley.com
* Σωτήρης Σωτηρίου Ακραίος - MyPlayer.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Άρη
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟΚ
Θάνος Μαρούλης

Ο **Θάνος Μαρούλης** (γεννημένος στις 9 Ιουλίου 1988 στην Ιεράπετρα της Κρήτης) είναι Έλληνας πετοσφαιριστής που αγωνίζεται στον Φοίνικα Σύρου στη θέση του πασαδόρου.

## Καριέρα
Ο Θάνος Μαρούλης ασχολήθηκε από πολύ μικρός με την πετοσφαίριση στις ακαδημίες του Ο.ΠΕ. Ρεθύμνου από το 1997 μέχρι το 2000. Το καλοκαίρι του 2000 μεταπήδησε στην έτερη ομάδα της Κρήτης, την Γ.Ε. Ιεράπετρας, στην οποία παρέμεινε για 4 χρόνια.

Την περίοδο 2004-05 αγωνίστηκε με τα χρώματα του Μακεδονικού Θεσσαλονίκης και το καλοκαίρι του 2005 πήρε μεταγραφή για την Α.Ε.Κ., στην οποία παρέμεινε για ένα χρόνο.

Το καλοκαίρι του 2006 μεταπήδησε στη Γ.Ε. Μεσσηνίας, με υποσχετική από την Α.Ε.Κ., στην οποία αγωνίστηκε για ένα χρόνο. Την αγωνιστική περίοδο 2007-08 αγωνίστηκε για δεύτερη φορά με την ομάδα της Α.Ε.Κ., ωστόσο το καλοκαίρι του 2008 αγωνίστηκε με τη φανέλα του έτερου δικέφαλου, του Π.Α.Ο.Κ., στον οποίο παρέμεινε επίσης για ένα χρόνο.

Από το 2009 μέχρι και το καλοκαίρι του 2012 αγωνιζόταν με τον Γυμναστικό Λαμίας, με τον οποίο πραγματοποίησε πολύ καλές εμφανίσεις. Στις επιτυχίες του με την ομάδα της Λαμίας θα πρέπει να αναφερθεί η 4η θέση του Πρωταθλήμτος της Α1 την περιόο 2009-10 αλλά και η συμμετοχή του στον τελικό του Κυπέλλου Ελλάδας την περίοδο 2011-12. Οι εμφανίσεις του προκάλεαν το ενδιαφέρον μεταξύ άλλων και του Ολυμπιακού, ο οποίος κατάφερε τελικά να τον εντάξει στο δυναμικό του. Με τον Ολυμπιακό κατέκτησε την αγωνιστική περίοδο 2012-13 το εγχώριο τρεμπλ, δηλαδη το Πρωτάθλημα, το Κύπελλο αλλά και το Λιγκ Καπ Ελλάδος.

Το καλοκαίρι του 2015 μεταγράφηκε στον Παναθηναϊκό.

## Τίτλοι
* 2 **[[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**2013, 2014
* 2 **[[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2013, 2014
* 2 **[[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]:**
**2013, 2015

## Παραπομπές


## Πηγές
* Θάνος Μαρούλης - Μικρό βιογρφικό www.palo.gr
* Θάνος Μαρούλης - Στοιχεία  www.greekvolley.com/
* Από τη Λαμία στον Ολυμπιακό www.onsports.gr
* Θάνος Μαρούλης www.onsports.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΑΕΚ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Πετοσφαιριστές Φοίνικα Σύρου
Οι φανταρίνες

***Οι φανταρίνες*** είναι μια ελληνική κωμική κινηματογραφική ταινία του 1979 σε σκηνοθεσία Ντίμη Δαδήρα, σενάριο Γιώργου Μυλωνά και με πρωταγωνιστές τους Ρένα Βλαχοπούλου και Ντίνο Ηλιόπουλο. Η παραγωγή ανήκει στη Γκρέκα Φιλμ και στον Μιχάλη Λεφάκη.

## Πλοκή
Όλα τα μέλη της οικογένειας Αδάμαστου είναι στον στρατό. Στο στρατόπεδο που υπηρετούν αμφισβητείται η σκοπιμότητα της στράτευσης των γυναικών, πράγμα που πεισμώνει την Ευγενία Βράχου-Αδάμαστου, σύζυγο του διοικητή, η οποία αναλαμβάνει να εκπαιδεύσει φανταρίνες για πρώτη φορά. Εξάλλου, ο πρώτος που αντιδρά στην ιδέα της γυναικείας στράτευσης δεν είναι άλλος από τον σύζυγό της, τον ταγματάρχη Αδάμαστο.

## Διανομή

## Κυκλοφορία

Κυκλοφόρησε και με τη μορφή ντιβιντί στις 22 Φεβρουαρίου 2013. 

## Παραπομπές

## Εξωτερικοί σύνδεσμοι
* ''Οι φανταρίνες'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1979
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες με θέμα τη γυναίκα
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες σε σενάριο Γιώργου Μυλωνά
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Μιχάλη Λεφάκη
Κατάλογος νησιών της Καραϊβικής ανά έκταση

Παρακάτω παρατίθεται κατάλογος με τα νησιά της Καραϊβικής ανά έκταση.

Καραιβικης
Καταλογος
Ασημάκης Ζαΐμης

Ο **Ασημάκης Ζαΐμης** υπήρξε αγωνιστής του '21, πολιτικός και φιλικός. Ήταν μέλος της ιστορικής οικογένειας Ζαΐμη από την Κερπινή των Καλαβρύτων.
## Βιογραφικά στοιχεία
Ο Ασημάκης Ζαΐμης ήταν πατέρας του Ανδρέα Ζαΐμη του επιφανέστερου ίσως εκπροσώπου της γνωστής οικογένειας Ζαΐμη. Μυήθηκε στη Φιλική Εταιρεία από τον Πατέρα Γρηγόριο Δικαίο ή Παπαφλέσσα όπως και ήτανε γνωστός το 1819. Πριν από την Ελληνική Επανάσταση ως προύχοντας των Καλαβρύτων φέρεται να επισκέφτηκε των Αλή πασά των Ιωαννίνων προτείνοντάς του να επαναστατήσει εναντίον του Σουλτάνου. Ο Ασημάκης Ζαΐμης ήταν αυτός που έδωσε την άδεια στον τότε σωματοφύλακά του Χοντρογιάννη, να πραγματοποιήσει ένα από πρώτα κτυπήματα εναντίον των Τούρκων στις 16 Μαρτίου 1821 στην τοποθεσία «Χελωνοσπηλιά» της Λυκούριας Καλαβρύτων. Κατά τη διάρκεια της επανάστασης διατέλεσε μέλος της Πελοποννησιακής Γερουσίας. Το 1823 παρά την μεγάλη ηλικία του πήρε μέρος στην μάχη της Ακράτας. Τα τελευταία χρόνια της ζωής του, μαζί με το γιό του Ανδρέα διώχθηκε για πολιτικούς λόγους από την κυβέρνηση Κουντουριώτη, η οποία το Δεκέμβριο του 1824 διέταξε το                                                                         Γεώργιο Καραϊσκάκη να πυρπολήσει το αρχοντικό της οικογένειας στην Κερπινή. Πέθανε το 1826 στο Ναύπλιο από τύφο.
## Παραπομπές


## Πηγές
* Καλαβρυτινή επετηρίς: ήτοι *πραγματεία περί της ιστορικής των Καλαβρύτων επαρχίας*, Εν Αθήναις 1906, Εκδότης: Μιχαήλ Ι. Σαλιβέρος, σσ. 113–115.
* Φώτιος Χρυσανθόπουλος, *Βίοι Πελοποννησίων ανδρών*, Αθήνα 1888, Τυπογραφείο Π. Δ. Σακελλαρίου, σελ. 25.

Ασημακης
Ζαιμης Ασημακης
Πανελλήνιο πρωτάθλημα πετοσφαίρισης γυναικών 1974

Το **[[πρωτάθλημα Ελλάδας πετοσφαίρισης γυναικών|πανελλήνιο πρωτάθλημα πετοσφαίρισης γυναικών]] 1974**, διεξήχθη στη Θεσσαλονίκη από 14 έως 18 Σεπτεμβρίου 1974 με τη συμμετοχή πέντε ομάδων. Οι αγώνες έγιναν στο γήπεδο της ΧΑΝΘ. Πρωταθλητής αναδείχθηκε ο ΖΑΟΝ για πρώτη φορά στην ιστορία του, κι έγινε έτσι η δεύτερη ομάδα στην ιστορία του γυναικειου βόλεϊ που κατέκτησε Πανελλήνιο τίτλο.

## Τελική βαθμολογία

## Αποτελέσματα

## Παραπομπές


## Πηγή
Ιστοτόπος nlg.gr Εφημερίδα Μακεδονία (1911-1981).

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1974
The Times

Η **The Times**, αναφερόμενοι στα ελληνικά και ως ***Τάιμς του Λονδίνου*** ή απλά ***Τάιμς***, είναι Βρετανική ημερήσια ειδησεογραφική εφημερίδα με έδρα το Λονδίνο. Ιδρύθηκε την πρωτοχρονιά του 1785 στο Λονδίνο με το όνομα ***The Daily Universal Register***. Μαζί με την αδελφική της έκδοση *The Sunday Times*, την κυριακάτικη έκδοση, ανήκει σήμερα στον Αμερικανικό εκδοτικό όμιλο News Corporation του επιχειρηματία Ρούπερτ Μέρντοχ.

## Ιστορία
Η εφημερίδα είναι η πρώτη που χρησιμοποίησε το όνομα *«The Times»*, το οποίο στην πάροδο του χρόνου χρησιμοποιήθηκε από ένα μεγάλο αριθμό εφημερίδων σε όλο τον κόσμο, όπως η Ινδική The Times of India, οι αμερικανικές The New York Times και Los Angeles Times, η Ιρλανδική The Irish Times κ.α.. 

Η εφημερίδα έχει εισάγει την γραμματοσειρά *[[Times New Roman]]*, την οποία δημιούργησε το 1931 για να εκμεταλλευτεί την υψηλή ικανότητα αναγνωσιμότητα που προσφέρει, ακόμα και σε χαμηλής ποιότητας εκτυπώσεις όπως αυτές που χρησιμοποιούσαν την περίοδο εκείνη οι Times.

Η θέση της εφημερίδας θεωρείται παραδοσιακά, πως είναι μετριοπαθής, ενώ πολλές φορές έχει υποστηρίξει τις θέσεις των Συντηρητικών, αν και υποστήριξε το Εργατικό κόμμα στις εκλογές του 2001 και του 2005. 

### Κυκλοφορία
Σήμερα, είναι η δεύτερη σε κυκλοφορία εφημερίδα στην Βρετανία, πίσω από την *[[The Daily Telegraph]]*. Έχει κυκλοφορία 394.910 φύλλα και περισσότερους από 1 εκατομμύριο αναγνώστες σε ημερήσια βάση. Σύμφωνα με τον ανεξάρτητο πάροχο στοιχείων διαδικτυακής επισκεψιμότητας *Similar Web*, η ιστοσελίδα των *The Times* ήταν η 991η σε επισκεψιμότητα ιστοσελίδα στο Ηνωμένο Βασίλειο και 11η μεταξύ των ειδησεογραφικών ιστοσελίδων, προσελκύοντας περίπου 2,7 εκατομμύρια επισκέπτες σε μηνιαία βάση.

## Παραπομπές


## Εξωτερικοί σύνδεσμοι
* 

Times
Times
Νέος Άθως

Ο **Νέος Άθως** (αρχ. Ανακοπία, Τραχεῖα, Νηκοψία; αμπχ. *Афон Ҿыц*, ρωσ. *Новый Афон*, γεωργ. *ახალი ათონი*) είναι μια πόλη στην Αυτόνομη Δημοκρατία της Αμπχαζίας, στη Γεωργία.

Στην Αμπχαζία, βρίσκεται ένα πανέμορφο μοναστήρι, ο Νέος Άθως. Η μονή κτίστηκε στο όνομα του Απόστολου Σίμωνα του Κανανίτη από αγιορείτες μοναχούς, το 1879. Ήταν μοναχοί της μονής του Αγίου Παντελεήμονα του Αγίου Όρους, οι οποίοι έφτασαν στον Καύκασο του Ευξείνου Πόντου, το 1874.

## Δημογραφικά στοιχεία
Το 2011 ο πληθυσμός της πόλης ήταν 1.518 κάτοικοι. 
* Αμπχάζιοι: 59,6% (904)
* Ρώσοι: 24,0% (356)
* Αρμένιοι: 8,1% (123)
* Ουκρανοί: 1,6% (24)
* Έλληνες: 1,4% (22)
* Γεωργιανοί: 1,2% (18) 
* Μιγγρελοί: 0,2% (3)

## Παραπομπές


## Εξωτερικοί σύνδεσμοι
* 
* http://www.abkhazia.ru/newathos/ 
* http://triafona.orthodoxy.ru/NAfon-GR.htm
* http://www.amen.gr/article226

Κατηγορία:Αμπχαζία
Α
Μαίρη Βιδάλη

Η **Μαίρη Βιδάλη** (Αθήνα, 1 Aυγούστου 1955) είναι Ελληνίδα ηθοποιός.

## Βιογραφία
Έχει καταγωγή από Τήνο, την Κωνσταντινούπολη και τη Μικρά Ασία. Αποφοίτησε από το Pierce College, σπούδασε στη δραματική σχολή του Πέλου Κατσέλη και στο Οικονομικό Τμήμα της Νομικής του Πανεπιστημίου Αθηνών. Είναι μητέρα τριών παιδιών.

Το 1976 αναδείχθηκε Μις Ελλάς και 3η Μις Κόσμος Μάγια στο Πουέρτο Ρίκο. Το 1977 ξεκινά την καριέρα της πρωταγωνιστώντας στο θέατρο, τον κινηματογράφο και την τηλεόραση. Έχει σκηνοθετήσει Λόρκα, Ίψεν, Σκριμπ, Μπομαρσέ και Ευριπίδη. Έχουν εκδοθεί μεταφράσεις της σε θεατρικά έργα και 4 ποιητικές συλλογές. Έχει βραβευτεί για την πορεία της στο θέατρο από δήμους, συλλόγους και από το φεστιβάλ Πάτρας. Το 2002 ίδρυσε την ΑΜΚΕ Διάχρονο και το 2010 απέκτησε την δική της θεατρική στέγη. Σταθμοί στην πορεία του Διάχρονου η *[[Φαίδρα (Ρακίνας)|Φαίδρα]]* του Ρακίνα σε δική της μετάφραση, σκηνοθεσία Κώστα Αρζόγλου και μουσική Μίκη Θεοδωράκη (Ηρώδειο 2003, αρχαίο θέατρο Εφέσου 2004, διεθνές φεστιβάλ Τίργκου Μούρες Ρουμανία 2005, εθνικό θέατρο Άμπου Ντάμπι Εμιράτα 2005), το πρόγραμμα Κάστρια του ΥΠΠΟ, σε δική της εισήγηση με την *Θεοφανώ* του Άγγελου Τερζάκη, η πρώτη δίγλωσση παράσταση αρχαίου δράματος (ελληνικά - αλβανικά) με τη ''Λυσιστράτη'' του Αριστοφάνη, διάκριση στο διεθνές φεστιβάλ Βουθρωτού 2005, η σύζευξη θεάτρου και όπερας στην διασκευή της *Η κυρία με τας καμελίας VS Τραβιάτα*, η πρόταση και παρουσίαση σε παγκόσμια πρώτη του προγράμματος "Κωφοί και ακούοντες στο αρχαίο δράμα" με τις *[[Τρωάδες]]* του Ευριπίδη 2015 υπό την αιγίδα της περιφέρειας Κρήτης (έγινε αφορμή μελέτης από Άγγλους θεατρολόγους, η θεατρική βιογραφία της ηρωίδας Λέλας Καραγιάννη, στο ομώνυμο έργο του Γιώργου Α. Χριστοδούλου, 1ο βραβείο ερμηνείας μονολόγου Κορφιάτικα 2017. Καθώς και το βραβείο "Άννα Συνοδινού" για την προσφορά της στην Τοπική Αυτοδιοίκηση.

Υπήρξε δημοτική σύμβουλος Κηφισιάς. Στις περιφερειακές εκλογές του 2010 εξελέγη περιφερειακή σύμβουλος Αττικής με την παράταξη του Γιάννη Σγουρού και ήταν μέλος της Επιτροπής Πολιτισμού και Αθλητισμού. Στις βουλευτικές εκλογές του Μαΐου και του Ιουνίου 2012 ήταν υποψήφια στη Β' Αθηνών με το ΠΑΣΟΚ. Στις περιφερειακές εκλογές του 2019 εξελέγη ξανά περιφερειακή σύμβουλος Αττικής, αυτή τη φορά με την παράταξη του Γιώργου Πατούλη, και διετέλεσε αντιπεριφερειάρχης Πολιτισμού.

Στις 19 Ιανουαρίου 2025, έχασε τον γιο της, Κάρολο σε ηλικία 35 ετών, μετά από διετή μάχη με τον καρκίνο,όπως ανακοίνωσε η ίδια στα social media. 

## Θέατρο

## Φιλμογραφία

### Βιντεογραφία

### Τηλεόραση

## Παραπομπές


Κατηγορία:Νεοέλληνες ποιητές
Κατηγορία:Ελληνίδες ποιήτριες
Κατηγορία:Έλληνες πολιτευτές
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες αντιπεριφερειάρχες
Πανελλήνιο πρωτάθλημα πετοσφαίρισης γυναικών 1981

Το **[[πρωτάθλημα Ελλάδας πετοσφαίρισης γυναικών|πανελλήνιο πρωτάθλημα πετοσφαίρισης γυναικών]] 1981**, διεξήχθη στην Κοζάνη από 8 έως 10 Μαΐου 1981 με τη συμμετοχή των τεσσάρων ομάδων που πηραν τις δύο πρώτες θέσεις στους προκριματικούς ομιλους Βορρά και Νότου. Πρωταθλητής αναδείχθηκε ο Ζ.Α.Ο.Ν. για πέμπτη φορά στην ιστορία του.

## Τελική βαθμολογία

## Αποτελέσματα

## Παραπομπές


## Πηγές
* Ιστοτόπος nlg.gr Εφημερίδα Μακεδονία (1911-1981).

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1981
Τον Λόκχοφ

Ο **Αντόνιους Γιοχάννες Γιακόμπους ("Τον") Λόκχοφ** (γεννημένος στις 25 Δεκεμβρίου 1959 στην Μπρέντα στη Βόρεια Βραβάντη) είναι Ολλανδός πρώην ποδοσφαιριστής που αγωνιζόταν στη θέση του μέσου, ο οποίος αυτό τον καιρό εργάζεται ως βοηθός προπονητή στον ΠΑΟΚ.

## Αγωνιστική Καριέρα
Γνωστός με το παρατσούκλι *Mister NAC* λόγω με τη μακρόβια σχέση του με την ομάδα της γενέτειράς του ΝΑΚ Μπρέντα, όπου αγωνίστηκε από το 1978 ως το 1982 και αργότερα από το 1991 ως το 1996, ο Λόκχοφ αγωνίστηκε επίσης τρεις φορές με την Εθνική Ολλανδίας το διάστημα μεταξύ 1984 και 1985. Αγωνίστηκε επίσης στην Ολλανδία για λογαριασμό των ΠΣΦ Αϊντχόφεν και Φέγενορντ, και στη Γαλλία με τη φανέλα της Νιμ Ολιμπίκ. Αποσύρθηκε από την ενεργό δράση το 1996.

## Προπονητική Καριέρα
Ο Λόκχοφ ξεκίνησε την προπονητική του καριέρα και πάλι από την ΝΑΚ Μπρέντα, εργαζόμενος ως πρώτος προπονητή του συλλόγου από το 2003 ως το 2005. Στη συνέχεια ανέλαβε καθήκοντα πρώτου προπονητή στην Εξέλσιορ στη διάρκεια του καλοκαιριού του 2006, όταν και διαδέχτηκε τον Μάριο Μπέεν στην τεχνική ηγεσία του συλλόγου. Το συμβόλαιο του Λόκχοφ με την Εξέλσιορ ολοκληρώθηκε την άνοιξη του 2009, και στη συνέχεια αντικαταστάθηκε από τον Άλεξ Παστόορ ο οποίος κατόρθωσε να οδηγήσει την ομάδα στην άνοδο στην Ερεντιβίζιε. Τον Σεπτέμβριο του 2009 ανακοινώθηκε ως βοηθός προπονητή στην ΦΚ Ρεντ Μπουλ Σάλτσμπουργκ του συμπατριώτη του Κο Αντριάνσε.

Τον Δεκέμβριο του 2011, ο Λόκχοφ υπέγραψε συμβόλαιο σε ισχύ από τον Ιανουάριο του 2012 μέχρι το τέλος της σεζόν με τη Φένλο. Διαδέχτηκε τον Βέλγο τεχνικό Γκλεν Ντε Μπεκ ο οποίος έλυσε το συμβόλαιό του με την ομάδα λόγω της έλλειψης ανταγωνιστικότητας του συλλόγου.

## Παραπομπές
* Προφίλ στο VI
* Προφίλ

Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ολλανδοί προπονητές ποδοσφαίρου
Κατηγορία:Ποδοσφαιριστές ΝΑΚ Μπρέντα
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Νιμ Ολιμπίκ
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου ΣΜΦ Εξέλσιορ
Κατηγορία:Προπονητές ποδοσφαίρου ΝΑΚ Μπρέντα
Κατηγορία:Προπονητές ποδοσφαίρου ΦΦΦ-Φένλο
Κατηγορία:Προπονητές ποδοσφαίρου ΠΑΟΚ
Η βίλλα των οργίων

***Η βίλλα των οργίων*** είναι ελληνική κωμική κινηματογραφική  ταινία του 1964, σε σκηνοθεσία Ντίνου Δημόπουλου και πρωταγωνιστές τους Λάμπρο Κωνσταντάρα και Κάκια Αναλυτή, το οποίο είχε αρχικά παιχτεί ως θεατρικό έργο από το ζεύγος Αναλυτή - Ρηγόπουλου με μεγάλη επιτυχία. Το σενάριο της ταινίας βασίστηκε στο ομώνυμο θεατρικό έργο του Γεράσιμου Σταύρου.

## Πλοκή
Η ταινία αρχίζει με την έφοδο ανδρών της χωροφυλακής σε βίλα όπου συλλαμβάνουν ανάμεσα σε άλλους και τον διευθυντή ασφαλιστικής εταιρείας και υποψήφιο βουλευτή Χάρη Ζάβαλο (Λάμπρος Κωνσταντάρας). Ο υποψήφιος βουλευτής, αλλά και οι άλλοι συλληφθέντες οδηγούνται γυμνοί, καλυμμένοι με σεντόνια, στο αυτόφωρο. Ο Ζάβαλος συλλαμβάνεται μαζί με την υποψήφια ερωμένη του, Εύα (Μέλπω Ζαρόκωστα), σύζυγο υπαλλήλου του (Ανδρέας Ντούζος).

Στην πορεία του έργου, αποκαλύπτεται ότι η επ' αυτοφώρω σύλληψη έχει στηθεί από την Εύα και το σύζυγό της για να παγιδεύσουν τον Ζάβαλο και να του αποσπάσουν χρήματα. Επιπλέον, στην πλοκή του έργου παίρνει μέρος και η ιδιοκτήτρια της βίλας, κα Δόμνα (Ρίτα Μουσούρη), η οποία για να προστατεύσει τους πελάτες της, εξέχοντα μέλη της κοινωνίας, δίνει το καρνέ με τον τηλεφωνικό κατάλογο όλων των πελατών της σε μια κλέφτρα, τη Βιολέτα (Κάκια Αναλυτή), ώστε να μην τη βρουν οι χωροφύλακες. Η Βιολέτα απειλεί να παραδώσει το καρνέ στη χωροφυλακή και ζητά ως αντάλλαγμα από τον Ζάβαλο να αναγνωρίσει το παιδί που έχουν κάνει μαζί. Στο μεταξύ γνωρίζεται με ένα νεαρό δημοσιογράφο (Χρήστος Πάρλας) που προσπαθεί να την πείσει να του δώσει το καρνέ, με τον οποίο τελικά ερωτεύονται, ενώ ο Ζάβαλος αναγνωρίζει το παιδί.

## Εισπράξεις
Η προβολή της ταινίας στην Αττική απέδωσε 170.234 εισιτήρια και πήρε την 32η θέση ανάμεσα σε 93 ταινίες.

## Διανομή

## Τοποθεσίες γυρισμάτων
Τα εξωτερικά πλάνα από το κτίριο των γραφείων της εταιρείας του Ζάβαλου, είναι γυρισμένα στη Στοά Σπυρομήλιου του Μεγάρου του Μετοχικού Ταμείου Στρατού, σημερινό εμπορικό κέντρο City Link.

## Παραπομπές


## Εξωτερικοί συνδέσμοι
*''FinosFilm.com''

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ελληνόφωνες ταινίες
Κατηγορία:Ταινίες βασισμένες σε θεατρικά έργα
Κατηγορία:Ελληνικές ασπρόμαυρες ταινίες
Κατηγορία:Ταινίες με μουσική σύνθεση Γιώργου Μουζάκη
Κατηγορία:Ταινίες γυρισμένες στην Ελλάδα
Σαντζάκι των Σκοπίων

thumb|150px|Βιλαέτι Κοσσυφοπεδίου 1881-1912
Το **σαντζάκι των Σκοπίων** (τουρκικά: *Üsküb Sancağı*) ήταν σαντζάκι της Οθωμανικής Αυτοκρατορίας με διοικητικό κέντρο την πόλη των Σκοπίων.

Τα Σκόπια καταλήφθηκαν από τους Οθωμανούς στις 6 Ιανουαρίου του 1392 και πρώτος  διοικητής της περιοχής έγινε ο Πασάς Γιγκίτ Μπέης. Με τη δημιουργία του το Σαντζάκι Σκοπίων έγινε τμήμα στην αρχή  του βραχύβιου Βιλαετίου του Πρίζρεν και οριστικά του Βιλαετίου του Κοσσυφοπεδίου, του οποίου τα Σκόπια για ένα διάστημα υπήρξαν και πρωτεύουσα του, της οθωμανικής Επαρχίας της Ρούμελης. Μετά τους βαλκανικούς πολέμους του 1912-13 και την πτώση της Οθωμανικής Αυτοκρατορίας το Σαντζάκι των Σκοπίων καταλύθηκε.

## Παραπομπές


## Πηγές
* ИМИЊАТА НА СКОПЈЕ - ВЕСТ, Понеделник 3/17/2008, "Откако Афуз-паша бил поставен за одговорен за Косовскиот вилает, во кој влегувал и Скопскиот санџак, успеал да воспостави ред и мир." Ανακτήθηκε στις 23-10-1013.
*https://web.archive.org/web/20130623052643/http://www.e-reading-lib.org/bookreader.php/136095/Balkan_Wars_1912-1913._Prelude_to_the_First_World_War.pdf

Κατηγορία:Οθωμανική Βόρεια Μακεδονία
Σκοπιων
Κατηγορία:Ιστορία της Βόρειας Μακεδονίας
Κατηγορία:Σκόπια
Κύπελλο Συνομοσπονδιών 2003

Το **Κύπελλο Συνομοσπονδιών FIFA 2003** ήταν το έκτο Κύπελλο Συνομοσπονδιών στην ιστορία του θεσμού. Διεξάχθηκε στη Γαλλία από τις 18 έως τις 29 Ιουνίου 2003. Η Γαλλία είχε κατακτήσει τη διοργάνωση του 2001.

## Προκριθείσες ομάδες

1Η Τουρκία αγωνίστηκε στο Κύπελλο Συνομοσπονδιών, επειδή η φιναλίστ του Euro 2000 Ιταλία αρνήθηκε να συμμετάσχει.

## Στάδια

Οι αγώνες πραγματοποιήθηκαν στα στάδια:

## Φάση Ομίλων
### Όμιλος Α΄

----

----

----

----

----

### Όμιλος Β΄

----

----

----

----

----

## Φάση νοκ-άουτ

### Ημιτελικοί

----

### Μικρός Τελικός

### Τελικός

## Εξωτερικοί σύνδεσμοι

*Το Κύπελλο Συνομοσπονδιών FIFA 2003 στην επίσημη ιστοσελίδα της FIFA 

Κατηγορία:Κύπελλο Συνομοσπονδιών FIFA 2003
Κατηγορία:Διεθνείς Ποδοσφαιρικές διοργανώσεις στη Γαλλία
Διαγωνισμός Τραγουδιού Eurovision 1960

Ο **[[Διαγωνισμός Τραγουδιού Eurovision]] 1960** ήταν ο 5ος διαγωνισμός και πραγματοποιήθηκε στις 29 Μαρτίου 1960 στο Λονδίνο. Ο διαγωνισμός έγινε στο Royal Festival Hall και παρουσιάστρια ήταν η Katie Boyle. Η Γαλλία κέρδισε την 2η της νίκη στον διαγωνισμό, με το τραγούδι "Tom Pillibi", σε ερμηνεία της Ζακλίν Μπουαγιέ.

## Τοποθεσία

Ο διαγωνισμός έγινε στην αίθουσα συναυλιών Ρόγιαλ Φέστιβαλ Χολ εντός του Σάουθμπανκ Σέντερ, στο Λονδίνο. Παρότι είχε κερδίσει τον διαγωνισμό της προηγούμενης χρονιάς η Ολλανδία, εξαιτίας οικονομικών δυσκολιών, αρνήθηκε να φιλοξενήσει τόσο σύντομα έναν ακόμα διαγωνισμό, μετά τη διοργάνωση του 1958. Συνακόλουθα, το Ηνωμένο Βασίλειο ανέλαβε τη διοργάνωση του διαγωνισμού και παρουσιάστρια ορίστηκε η Κάθριν Μπόιλε.

Το αποτέλεσμα ήταν μια νίκη για τη Γαλλία, ωστόσο η Γερμανία, το Μονακό και το Ηνωμένο Βασίλειο οδήγησαν στα πρώτα στάδια της ψηφοφορίας. Το Ηνωμένο Βασίλειο ήρθε δεύτερο με 25 πόντους, τέσσερις περισσότερους πόντους από το νικηφόρο τραγούδι το 1959 και το Μονακό ήρθε τρίτο σε 15 πόντους για το απογοητευτικό τους αποτέλεσμα το προηγούμενο έτος.

## Συμμετέχουσες χώρες
Σταδιακά άρχισε να γίνεται μεγαλύτερο το ενδιαφέρον των χωρών για συμμετοχή. Έτσι, την χρονιά αυτή, έλαβαν μέρος στον διαγωνισμό 13 συνολικά χώρες. Την πρώτη της εμφάνιση έκανε η Νορβηγία με ένα τραγούδι της τζαζ και επέστρεψε το Λουξεμβούργο.

### Διευθυντές ορχηστρών
Οι διευθυντές ορχήστρας που συνόδευσαν το κάθε τραγούδι ανά χώρα ήταν:
*  – Έρικ Ρόμπινσον
*  – Τόρε Έρλιγκ
*  – Έρικ Ρόμπινσον
*  – Κάι Μόρτενσεν
*  – Ανρί Σεγκέρς
*  – Έιβιντ Μπεργκ (Øivind Bergh)
*  – Ρόμπερτ Στολτς
*  – Ραϊμόν Λεφέβρ
*  – Σεντρίκ Ντιμόν
*  – Ντολφ βαν ντερ Λίντεν
*  – Φραντς Γιόζεφ Μπρόιερ
*  – Τσίνικο Αντζελίνι
*  – Φρανκ Πουρσέλ

### Επιστροφές καλλιτεχνών
Στον διαγωνισμό έλαβε μέρος ξανά ο Βέλγος Φιντ Λεκλέρ, ο οποίος είχε συμμετάσχει και στους διαγωνισμούς του 1956 και του 1958.

## Αποτελέσματα

## Πίνακας βαθμολογίας
Κάθε χώρα είχε δεκαμελή κριτική επιτροπή, όπου το κάθε μέλος έδινε ένα πόντο στο αγαπημένο του τραγούδι. 

## Σχολιαστές και παρουσιαστές
Κάθε χώρα είχε τον δικό της σχολιαστή και παρουσιαστή, προκειμένου να καταλαβαίνει την μετάδοση.

### Παρουσιαστές

#  - TBC
#  - Έντσο Τορτόρα
#  - TBC
#  - Σίμπε βαν ντερ Ζέε
#  - Μπόρις Ακουάντρο
#  - TBC
#  - TBC
#  - Κάρι Μποργκ Μανσάκερ
#  - Αρλέτ Βενσάν
#  - Σβεντ Πέτερσεν
#  - TBC
#  - Τάγκε Ντάνιελσον
#  - Νικ Μπάρελl-Ντέιβις

### Σχολιαστές

*  – Βολφ Μίτλερ (ORF)
*  – Ζορζ Ντεζίρ (INR), Νικ Μπαλ (NIR)
*  – Σέιρ Φόλμερ-Σόρενσεν  (DR TV)
*  – Άαρνο Βάλι (Suomen Televisio)
*  – Πιέρ Τσερνιά (RTF)
*  – Βόλφ Μίτλερ (Deutsches Fernsehen)
*  – Τζόρτζιο Πόρο (Programma Nazionale)
*  – Πιέρ Τσερνιά (Télé-Luxembourg)

*  – Πιέρ Τσερνιά (Télé Monte Carlo)
*  – Πιτ τε Νόιλ (NTS)
*  – Έρικ Ντίζεν (NRK και NRK P1)
*  – Γιαν Γκάμπριελσον (Sveriges Radio-TV και SR P2)
*  – Τέοντορ Χάλερ (TV DRS), Georges Hardy (TSR)
*  – Ντέιβιντ Τζέικομπς (BBC Television Service), Πιτ Μάρεϊ (BBC Light Programme)

## Παραπομπές


## Εξωτερικοί σύνδεσμοι

*Η επίσημη ιστοσελίδα της Eurovision 

1960
Ισότοπα του ουνουνοκτίου

Το Ουγκανέσσιο (Og) είναι ένα τεχνητό στοιχείο παραγμένο σε επιταχυντές σωματιδίων και έτσι η σχετική ατομική του μάζα δεν μπορεί να δοθεί. Όπως όλα τα τεχνητά στοιχεία, δεν έχει σταθερά ισότοπα. Το πρώτο (και μέχρι τώρα μόνο) ισότοπο που συντέθηκε ήταν το 294Uuo το 2006· έχει χρόνο ημιζωής 890 μικροδευτερόλεπτα.

## Πίνακας

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

ουνουνοκτιο
Μάχη των Ευζώνων

**Μάχη των Ευζώνων** είναι πολεμικό επεισόδιο της σύγκρουσης των Ελλήνων κατοίκων με τις δυνάμεις των βουλγάρων κατακτητών, που έλαβε χώρα στο χωριό Εύζωνοι του νομού Κιλκίς, στις 25 Απριλίου του 1941, λίγες μέρες μετά την κατάληψη της ευρύτερης περιοχής από τα γερμανικά στρατεύματα και την παράδοσή της στη βουλγαρική διοίκηση.

## Τι προηγήθηκε της μάχης
Το χωριό Εύζωνοι βρίσκεται κοντά στα σύνορα της Ελλάδας με την πρώην ενιαία Γιουγκοσλαβία (σήμερα κράτος των Σκοπίων) και έλκει την ονομασία του απ' την απώλεια 9 ελλήνων ευζώνων, κατά τη διάρκεια του β' βαλκανικού πολέμου (1913). Κατά τις πρώτες ημέρες του ελληνογερμανικού πολέμου και ύστερα από την κατάρρευση της γιουγκοσλαβικής άμυνας, γερμανικά τμήματα εισέδυσαν στην ευρύτερη περιοχή, καταλαμβάνοντάς την. Ο έλεγχος των εδαφών δόθηκε στους συμμάχους της Γερμανίας βούλγαρους, που έσπευσαν να εγκαταστήσουν διοικητικές αρχές στο χωριό. Αντιδρώντας, οι κάτοικοι των Ευζώνων αλλά και των γειτονικών χωριών (Πευκοδάσος, Μικρό Δάσος, Πλατανιά και Ποντοηράκλεια) διαδήλωσαν υπέρ της ελληνικότητας του τόπου τους και υπέστειλαν τη βουλγαρική σημαία που είχε τοποθετηθεί από τις κατοχικές δυνάμεις. Το γεγονός αυτό έλαβε χώρα στις 20 Απριλίου του 1941.

## Η μάχη
Πέντε μέρες αργότερα, στις 25 Απριλίου, κατέφθασαν δυνάμεις του τακτικού βουλγαρικού στρατού (τάγμα), ενισχυμένες από ατάκτους πρώην κομιτατζήδες για να επιβάλλουν την τάξη. Οι κάτοικοι του χωριού, με τη βοήθεια ελλήνων στρατιωτών που επέστρεφαν από το μέτωπο, συγκρούσθηκαν μαζί τους χρησιμοποιώντας όποιο μέσο είχαν στη διάθεσή τους, όπως γεωργικά εργαλεία, αξίνες, τσεκούρια, ρόπαλα κλπ. Υπέρτεροι τόσο σε αριθμό όσο και σε εξοπλισμό, οι βούλγαροι επικράτησαν, ενώ από πλευράς ελλήνων καταγράφηκαν τρεις νεκροί. Ήταν οι έφεδροι Συμεών Ιωαννίδης (στρ) και Αλέξανδρος Γρηγοριάδης (δεκν) και ο πολίτης Μιλτιάδης Κουρτοϊδής, που, μετά τη σύλληψή του, υπεβλήθη σε βασανιστήρια και υπέκυψε.

Ακολούθως, οι βούλγαροι συγκέντρωσαν όλους τους εναπομείναντες κατοίκους και αποπειράθηκαν να τους οδηγήσουν προς ομαδική εκτέλεση. Ωστόσο, μονάδα του γερμανικού στρατού που στάθμευε πλησίον της περιοχής και συγκεκριμένα στη γέφυρα του ποταμού Αξιού, κοντά στην Αξιούπολη, ειδοποιημένη για το γεγονός έσπευσε και απέτρεψε τη δολοφονία των κατοίκων, ελευθερώνοντάς τους.

## Πηγές
* Μηνιαία εφημερίδα "ΕΘΝΙΚΗ ΗΧΩ", φύλλο υπ' αριθμ. 595, Μαΐου 2013, σελ. 5.

Ευζωνων Μαχη
Κατηγορία:Μάχες της Εθνικής Αντιστάσεως
Στάδιο Ζοφρουά Γκισάρ

Το **Στάδιο Ζοφρουά Γκισάρ** είναι ποδοσφαιρικό γήπεδο στο Σαιντ-Ετιέν στη Γαλλία και έδρα της ΑΣ Σαιντ-Ετιέν.

## Ιστορία
Το γήπεδο άρχισε να κατασκευάζεται το 1930 και εγκαινιάστηκε στις 13 Σεπτεμβρίου 1931 με τον αγώνα: Σαιντ-Ετιέν-ΑΣ Κάννες. Η αρχική δομή είχε διάδρομο στίβου που το 1956 αφαιρέθηκε. Το 1982 άρχισαν οι ανακαινίσεις για το Euro 1984. 10 χρόνια μετά το Euro, το στάδιο επιλέχτηκε να φιλοξενήσει 6 αγώνες του Μουντιάλ 1998. Μέρος των ανακαινίσεων ήταν η αντικατάσταση των 4 προβολέων στις γωνίες των εξεδρών με 192 μικρότερους προβολείς στις κορυφές των κερκίδων. Σήμερα το γήπεδο ανακαινίζεται για να φιλοξενήσει το Euro 2016. Η χωρητικότητα είναι μειωμένη, με 26.747 θέσεις να είναι διαθέσιμες.

## Μουντιάλ 1998

Οι παρακάτω αγώνες πραγματοποιήθηκαν στο Στάδιο Ζοφρουά Γκισάρ:

## Παραπομπές



## Εξωτερικοί σύνδεσμοι

*Το στάδιο στην επίσημη ιστοσελίδα της Σαιντ-Ετιέν

Κατηγορία:Στάδια ποδοσφαίρου στη Γαλλία
Κατηγορία:Αθλητικές εγκαταστάσεις στη Γαλλία
Κατηγορία:ΑΣ Σαιντ-Ετιέν
Κατηγορία:Στάδια Παγκοσμίου Κυπέλλου Ποδοσφαίρου 1998
Κατηγορία:Στάδια Ευρωπαϊκού Πρωταθλήματος Ποδοσφαίρου 2016
Μιλτιάδης Ξανθουδάκης

Ο **Μιλτιάδης Ξανθουδάκης** ήταν οπλαρχηγός από την Κρήτη.

## Η ζωή του
Ήρθε νέος στην Αθήνα και γράφτηκε στη Νομική Σχολή. Στη συνέχεια κατατάχθηκε εθελοντής στο στρατό, όπου και πήρε  το βαθμό του ανθυπασπιστή. Όταν άρχισε ο Κρητικός αγώνας κατέβηκε στην Κρήτη  υπό τον Πάνο Κορωναίο που ήταν τότε ταγματάρχης. Στη διάρκεια του  1866  και στις αρχές του 1867 συμμετείχε σε πολεμικές επιχειρήσεις στο Ρέθυμνο και στα Χανιά. Την άνοιξη του 1877, όταν ο Κορωναίος αναχώρησε, ο Ξανθουδάκης ανέλαβε την ηγεσία  των εθελοντών του νομού Ρεθύμνης  και πολέμησε στο Ρέθυμνο, στον Άγιο Βασίλειο, στο Μυλοπόταμο και στα Σφακιά μέχρι που ο αγώνας πήρε τέλος τον Ιανουάριο του 1869.  Τότε ξαναγύρισε στην Αθήνα και προήχθη στο βαθμό του ταγματάρχη. Πέθανε σε ηλικία  56 ετών 

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Κρητικοί οπλαρχηγοί
Κλάουδιο Μπόργκι

Ο **Κλάουδιο Μπόργκι** (*Claudio Borghi*) ισπανική  προφορά ΔΦΑ: [ˈklauðjo ˈβoɾɣi], είναι Αργεντινός προπονητής και πρώην ποδοσφαιριστής γεννημένος στις 28 Σεπτεμβρίου 1964. Είναι ενεργός ως παίκτης και προπονητής κυρίως στην Αργεντινή και τη Χιλή.

## Εξωτερικοί σύνδεσμοι
* στο National-Football-Teams.com
* στο Fútbol Factory

Κατηγορία:Αργεντινοί ποδοσφαιριστές
Κατηγορία:Αργεντινοί προπονητές ποδοσφαίρου
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές Ουνιόν ντε Σάντα Φε
Κατηγορία:Ποδοσφαιριστές Κλουμπ Ατλέτικο Πλατένσε
Κατηγορία:Ποδοσφαιριστές Κλουμπ Ατλέτικο Ουρακάν
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Προπονητές ποδοσφαίρου Ιντεπεντιέντε
Κατηγορία:Προπονητές ποδοσφαίρου Κόλο-Κόλο
Κατηγορία:Προπονητές ποδοσφαίρου Αρχεντίνος Τζούνιορς
Κατηγορία:Προπονητές ποδοσφαίρου Μπόκα Τζούνιορς
Κατηγορία:Ποδοσφαιριστές Νεσατέλ Ξαμάξ
Κατηγορία:Μέσοι ποδοσφαιριστές
Κατηγορία:Ποδοσφαιριστές Άουδαξ Ιταλιάνο Λα Φλορίδα
Κατηγορία:Ποδοσφαιριστές Σαντιάγο Γουόντερερς
Κατηγορία:Ποδοσφαιριστές Ο' Χίγκινς ΦΚ
Κατηγορία:Ποδοσφαιριστές Κορεκαμίνος ΟΑΤ
Κατηγορία:Ποδοσφαιριστές Κάλτσιο Κόμο
Κατηγορία:Προπονητές ποδοσφαίρου Εθνικής Χιλής
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Στάδιο Άντζελο Μασσιμίνο

Το **Στάντιο Άντζελο Μασσιμίνο** είναι ένα ποδοσφαιρικό γήπεδο στην Κατάνια στη Ιταλία και έδρα της Κάλτσιο Κατάνια .

## Ιστορία
Το γήπεδο σχεδιάστηκε από τον αρχιτέκτονα Ραφαέλε Λεόνε το 1935, ενώ κατασκευάστηκε και εγκαινιάστηκε το 1937 με το όνομα Στάδιο Τσιμπαλί (ιταλ. Stadio Cibali). Ο πρώτος αγώνας έγινε στις 28 Νοεμβρίου, την ημέρα των εγκαινίων με τον αγώνα: Κατάνια-Φόγκια. Το 2002, και συγκεκριμένα στις 13 Φεβρουαρίου, το γήπεδο άλλαξε ονομασία σε Άντζελο Μασιμίνο, προς τιμήν του πρώην προέδρου της ομάδας. Το 2007 η Κατάνια τιμωρήθηκε από την Ιταλική Ομοσπονδία Ποδοσφαίρου με απαγόρευση της Κατάνια να αγωνίζεται στο γήπεδό της από τις 14 Φεβρουαρίου έως τις 30 Ιουνίου 2007, επειδή οπαδοί της Κατάνια συγκρούστηκαν με αυτούς του Παλέρμο όπου σκοτώθηκε ένας αστυνομικός.

Σήμερα η χωρητικότητα αγγίζει τις 23.200 θέσεις, ενώ έχει λωρίδες στίβου γύρω από τον αγωνιστικό χώρο.

## Παραπομπές


## Εξωτερικοί Σύνδεσμοι
*Το στάδιο στην επίσημη ιστοσελίδα της Κατάνιας

Κατηγορία:Στάδια ποδοσφαίρου στην Ιταλία
Κατηγορία:Κάλτσιο Κατάνια
Χαν Γκαν

Ο **Χαν Γκαν** (κινέζικα: *韩干/韓幹*, 706 - 783)  ήταν Κινέζος ζωγράφος της δυναστείας Τανγκ.

Προέρχονταν από φτωχή οικογένεια από την Τσανγκ Αν (σημερινή Σιάν) ή από την νταϊλάνγκ (σημερινή  Καϊφένγκ). Σε νεαρή ηλικία αναγνωρίστηκε από έναν ποιητή, τον Γουάνγκ Βέι, ο οποίος χρηματοδότησε τον Χαν στην εκμάθηση τεχνών. Μετά τις σπουδές του ο Χαν Γκαν έγινε ζωγράφος στην αυλή του αυτοκράτορα.

Ο Χαν ζωγράφισε πολλά πορτρέτα και πίνακες βουδιστικού θέματος. Ωστόσο έγινε γνωστός για τους πίνακες του που απεικονίζουν άλογα.  Έχει τη φήμη ότι ήταν σε θέση όχι μόνο να απεικονίζει το φυσικό σώμα του αλόγου, αλλά και το πνεύμα του. Η φήμη του αυξήθηκε και ξεπέρασε εκείνη του δασκάλου του.
## Παραπομπές


## Εξωτερικοί σύνδεσμοι

* Metmuseum.org - Night-Shining White, a painting by Han Gan

Κατηγορία:Κινέζοι ζωγράφοι
Θανάσης Τσαλταμπάσης

Ο **Θανάσης Τσαλταμπάσης** (Θεσσαλονίκη, 15 Δεκεμβρίου 1981) είναι Έλληνας κωμικός ηθοποιός του θεάτρου, της τηλεόρασης και του κινηματογράφου.

## Βιογραφικά στοιχεία
Γεννήθηκε στη Θεσσαλονίκη όπου και μεγάλωσε, ενώ κατάγεται από το Αηδονοχώρι Σερρών. Από μικρός έπαιρνε μέρος σε θεατρικές ομάδες της γειτονιάς του. Το 1996, έπαιξε στη "Μελωδία της Ευτυχίας" με την Αλίκη Βουγιουκλάκη στη Θεσσαλονίκη. Το 1999, πέρασε στο Πανεπιστήμιο Δυτικής Μακεδονίας, στο τμήμα Μηχανολόγων Μηχανικών. Εκεί έπαιζε σε διάφορες ερασιτεχνικές παραστάσεις αλλά και επαγγελματικά με το ΔΗ.ΠΕ.ΘΕ Κοζάνης. Παράλληλα έκανε χιουμοριστικές εκπομπές σε τοπικό τηλεοπτικό σταθμό, όπου είχε τη συνολική επιμέλεια της τηλεοπτικής εκπομπής (κείμενα, παρουσίαση, σκηνοθεσία, μοντάζ). Το 2005 ήρθε στην Αθήνα. Φοίτησε στη δραματική σχολή του Γιώργου Θεοδoσιάδη. Από το 2006 ασχολείται επαγγελματικά ως ηθοποιός. Έχει κάνει πολλές τηλεοπτικές και ραδιοφωνικές διαφημίσεις για γνωστή εταιρία κινητής τηλεφωνίας, ενώ έχει παίξει στις σειρές *"[[Λούφα και παραλλαγή|Λούφα και Παραλλαγή]]"* (ΝΕΤ), *"[[Επτά Θανάσιμες Πεθερές]]"* (Mega), *"[[Η Πολυκατοικία]]"* (Mega), *"[[Ευτυχισμένοι μαζί]]"* (Mega), *"[[Λάκης ο γλυκούλης]]"* (Mega), *"[[Πίσω στο Σπίτι]]"* (Mega), "Daddy Cool" (Ant1).

Στον κινηματογράφο έχει πρωταγωνιστήσει στις ταινίες "Λούφα και απαλλαγή, Ι4" του Β. Κατσίκη, "Ο Ηλίας του 16ου" του Ν. Ζαπατίνα με τον Πέτρο Φιλιππίδη και "Λάρισα εμπιστευτικό" του Στ. Μαρκίδη. Επίσης έχει γράψει το σενάριο, έχει σκηνοθετήσει και υποδυθεί τον πρωταγωνιστικό ρόλο στην ταινία «Πέμπτη και 12» (2014). Έχει δανείσει την φωνή του σε ταινίες και τηλεοπτικές σειρές κινούμενων σχεδίων, όπως "Ψηλά στον Ουρανό", "Μπομπ ο Σφουγγαράκης", "Ουκ αν λάβοις παρά του μη έχοντος" ,"Εγώ, ο Απαισιότατος" και "Πελαργοί".

## Προσωπική ζωή
Το 2008 ξεκίνησε τη σχέση του με την ηθοποιό Αγοραστή Αρβανίτη. Το ζευγάρι παντρεύτηκε στις 6 Οκτωβρίου 2024 και απέκτησε δύο παιδιά: μια κόρη (γενν. 28 Ιανουαρίου 2024) και έναν γιο (γενν. 24 Φεβρουαρίου 2026).

## Εμφανίσεις

### Κινηματογράφος

## Παραπομπές
Συνέντευξη: Ο Θανάσης Τσαλταμπάσης μας μιλά για την ταινία «Τσάρλι» https://web.archive.org/web/20191219015342/https://youfly.com/athens/interviews/article/654716069537120256/synentefxi-o-thanasis-tsaltampasis-mas-mila-gia-tin-tainia-tsarli

Κατηγορία:Έλληνες παρουσιαστές
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες
Κατηγορία:Έλληνες ηθοποιοί φωνής
Κατηγορία:Έλληνες κωμικοί
Υπέρ των Αριστοφάνους χρημάτων προς το Δημόσιον

Ο **Υπέρ Αριστοφάνους χρημάτων** είναι δικανικός υπερασπιστικός λόγος του Λυσία που γράφτηκε για λογαριασμό του κουνιάδου ενός Αριστοφάνη, που είχε ήδη εκτελεσθεί μαζί με τον πατέρα του Νικόφημο και είχαν δημευθεί οι περιουσίες τους.
## Σύνοψη

Όμως τώρα κινδυνεύει και η δική του περιουσία, που την «έβαλαν στο μάτι» οι συκοφάντες, παρά το γεγονός ότι έχει να εκθρέψει και να φροντίσει για τη μόρφωση των παιδιών της χήρας αδελφής του και γυναίκας του Αριστοφάνη, που τους περιμάζεψε στο δικό του σπίτι ύστερα από την έξωση, στην οποία προχώρησε το κράτος σωρευτικά με την καταδίκη του Αριστοφάνη σε θάνατο. Λίγο πολύ θεωρείται η περιουσία του «αποδοχή κλοπιμαίων, αποδοχή προϊόντων εγκλήματος».

## Σύμμεικτα χαλκώματα

Ούτε αξιόλογα ή ακριβά έπιπλα και σκεύη είχε ο Αριστοφάνης. Όπως πιθανόν κάθε Αθηναίος, είχε λίγα επίχρυσα ή επάργυρα σκεύη, επιτραπέζια, είδη κουζίνας και σερβίτσια. Ήταν όμως ελάχιστα, αφού, όταν φιλοξένησε στο σπίτι του την αντιπροσωπεία του Ευαγόρα της Κύπρου, ζήτησε δανεικά από γείτονες και φίλους. Για ό,τι άφησε ο Αριστοφάνης στο σπίτι του μετά το θάνατό του έχει μάρτυρες για να τα απαριθμήσουν.

## Σημειώσεις

## Παραπομπές

## Βιβλιογραφία

* Λυσίας, Οι Υπερασπιστικοί του λόγοι  «Υπέρ των Αριστοφάνους χρημάτων προς το Δημόσιον», εκδ. ΖΗΤΡΟΣ, 2002 ISBN 960-7760-79-4

 

Κατηγορία:Δικανικοί λόγοι
Κατηγορία:Αττικό Δίκαιο
Γκόμα

Η **Γκόμα** είναι πόλη της ανατολικής Λαϊκής Δημοκρατίας του Κονγκό, στα σύνορα της χώρας με την Ρουάντα, δίπλα στην πόλη Γκισένι της δεύτερης. Βρίσκεται στην βόρεια όχθη της λίμνης Κίβου, 13 με 18 χιλιόμετρα νοτίως του κρατήρα του ενεργού ηφαιστείου του όρους Νιραγκόνγκο. Είναι πρωτεύουσα της επαρχίας του Βόρειου Κίβου. 

Η Γκόμα, τα πρόσφατα χρόνια της ιστορίας της, γνώρισε μεγάλες καταστροφές, τόσο από τις εκρήξεις του Νιραγκόνγκο (1977 και 2002) όσο και από τα γεγονότα της Γενοκτονίας της Ρουάντα, τους δύο πολέμους του Κονγκό και τα γεγονότα της εξέγερσης των Μ23, όταν και κατελήφθη από τους αντάρτες του κινήματος (2012). Επιπλέον, οι κάτοικοί της κινδυνεύουν άμεσα τόσο από μια νέα πιθανή έκρηξη του Νιραγκόνγκο, ενός από τα πιο ενεργά ηφαίστεια της Γης, όσο και από μια πιθανή λιμνική έκρηξη, η οποία θα μπορούσε να απελευθερώσει αέρια (μεθάνιο και διοξείδιο του άνθρακα) τα οποία βρίσκονται συγκεντρωμένα σε τεράστιες ποσότητες στα νερά της λίμνης Κίβου.

Στην Γκόμα κατοικούν περίπου 1 εκατομμύριο κάτοικοι, πολλοί από τους οποίους είναι πρόσφυγες από τα γύρω μέρη.

## Παραπομπές


Κατηγορία:Πόλεις της Λαϊκής Δημοκρατίας του Κονγκό
Ντόρα η Μικρή Εξερευνήτρια

Η ***Ντόρα η Μικρή Εξερευνήτρια*** είναι αμερικανική τηλεοπτική σειρά κινουμένων σχεδίων για παιδιά προσχολικής ηλικίας με πρωταγωνίστρια τη μικρή Λατίνα Ντόρα.

## Πλοκή
Η Ντόρα, που αποτελεί το κεντρικό πρόσωπο της παιδικής τηλεοπτικής σειράς, είναι μια εφτάχρονη ηρωίδα αφρικανικής καταγωγής που μιλάει αγγλικά και ισπανικά. Ταξιδεύει με τη μαϊμού *Boots* και με ένα σακίδιο πλάτης σε διάφορες περιοχές του κόσμου. Βιώνει κάθε φορά μια διαφορετική περιπέτεια με τους ανθρώπους που συναντάει, βοηθώντας τους και ζητώντας την συμμετοχή των τηλεθεατών για να λύσουν γρίφους. Περιλαμβάνει βασικά στοιχεία εκμάθησης της αγγλικής γλώσσας (αριθμούς, οδηγίες και απλές φράσεις) με έμφαση στη δίγλωσση προσχολική εκπαίδευση. 

## Μεταγλώττιση

* Ντόρα: Μαρία Ζήση (αρχικά), Μαρία Ζερβού (ύστερα)
* Μπουτς: Μαρία Ζερβού (αρχικά), Μαρία Ζήση (ύστερα), Σοφία Καψαμπέλη (Κύκλοι STAR και μετά)
* Χάρτης: Μαρία Ζήση (αρχικά), Χρήστος Θάνος (Κύκλοι Nickelodeon)
* Σακίδιο: άγνωστο (αρχικά), Μαρία Ζήση (ύστερα)
* Αλεπού: Μαρία Ζήση (αρχικά), Σοφία Καψαμπέλη (ύστερα)
* Τίκο: Μαρία Ζήση (αρχικά)
* Αντρικοί ρόλοι: Νίκος Αϊβαλής, Πέτρος Δαμουλής (Κύκλοι STAR), Χρήστος Θάνος (Κύκλοι Nickelodeon)

## Παραπομπές


Κατηγορία:Προσχολικές σειρές κινουμένων σχεδίων
Κατηγορία:Αμερικανικές τηλεοπτικές σειρές
Κατηγορία:Εκπαιδευτικές τηλεοπτικές σειρές προσχολικής αγωγής
Κατηγορία:Σειρές του Nickelodeon
Κατηγορία:Τηλεοπτικά προγράμματα που έγιναν βιντεοπαιχνίδια
Κατηγορία:Τηλεοπτικά προγράμματα που έγιναν ταινίες